text: Efterskoleelever skal prøve livet som flygtning
  25 januar 2012 kl. 16.18
  En uge uden varmt vand, cola og computer. Det er virkeligheden for 80 efterskoleelever på Rens Ungdomsskole. I denne uge skal eleverne prøve at leve som flygtninge.
  Vækkeuret er skiftet ud med grydelåg, og de friskebagte boller er erstattet med øllebrød. Eleverne er i denne uge forment adgang til deres værelser med computere, senge og luksus. I stedet sover de 80 elever på madrasser i hallen.
  De penge ungdomsskolen sparer på madindkøb i ugen, donerer de til flygtninge. I alt håber skolen at kunne donere omkring 20.000 kroner.
  